คือหนูมีอะไรกับแฟนแร้วแต่ม่ทราบว่าต้องกินยาคุมตอนไหน หลังมีเพศสัมพันแร้วต้องกินเลย หรือต้องรอก่อนค้ะ ตอนนี้ประจำเดือนของหนูมันหมดตั้งแต่วันที่5-6แร้วค้ะ ตอนที่ศึกษาเขาบอกรอประเดือนมาก่อนกิน อันนี้หนุเป็นมือใหม่ค้ะเรยม่ทราบว่าต้องกินเวลาไหน ตอนไหนค้ะ
สวัสดีค่ะ หากประจำเดือนหมดไปตั้งแต่วันที่ 5-6 ธ.ค. การมีเพศสัมพันธ์ในวันที่ 23 ธ.ค. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ ดังนั้น หากต้องการที่จะป้องกันการตั้งครรภ์ ก็ต้องทานยาคุมฉุกเฉิน โดยควรรีบทานให้เร็วที่สุดหลังจากที่มีเพศสัมพันธ์ เพื่อให้เกิดประสิทธิภาพสูงสุด แต่ไม่ควรนานเกิน 72 ชั่วโมงค่ะ ทั้งนี้ หากเป็นยี่ห้อที่มี 2 เม็ดใน 1 แผง ต้องทานเม็ดที่ 2 หลังจากที่ทานเม็ดแรกไปแล้วภายในไม่เกิน 12 ชั่วโมงด้วยค่ะสำหรับยาคุมกำเนิดชนิด 21 หรือ 28 เม็ดนั้น โดยปกติต้องเริ่มทานภายใน 1-5 วัน นับจากวันแรกที่มีประจำเดือนมา ยาคุมจึงจะออกฤทธิ์ใยาคุมกำเนิดก็จะออกฤทธิ์ในการป้องกันการตั้งครรภ์ได้ทันที แต่หากไม่ได้เริ่มทานยาคุมกำเนิดภายใน 1-5 วัน ต้องทานต่อเนื่องไปอย่างน้อย 7 วันก่อน ยาคุมจึงจะออกฤทธิ์ป้องกันการตั้งครรภ์ได้ค่ะ ดังนั้น การเริ่มทานหลังจากที่มีเพศสัมพันธ์ไปแล้ว จะไม่สามารถช่วยป้องกันการตั้งครรภ์ได้ค่ะ